Беларуская мова, 2 клас

***Тэма***: **Правапіс слоў з раздзяляльнымі знакамі**

***Мэты***: пазнаёміць з правілам пераносу слоў з раздзяляльным мяккім знакам і апострафам; выпрацоўваць уменні пераносіць словы з раздзяляльнымі знакамі; удасканальваць уменні правільна вымаўляць і пісаць словы з раздзяляльным мяккім знакам і апострафам; адрозніваць словы з раздзяляльным мяккім знакам ад слоў, у якіх мяккі знак абазначае мяккасць зычнага; вучыць пісаць пад дыктоўку сказы, у якіх ёсць словы з раздзяляльным ь і апострафам; узбагачаць слоўнікавы за­пас навучэнцаў прыказкамі; развіваць фанематычны слых, мысленне, памяць; выхоўваць акуратнасць.

Ход урока

*1. Арганізацыйны момант*

Дарагія сябры, у вас такі спакойны выгляд, што побач з вамі забываеш пра ўсе свае хваляванні. Які ў вас настрой? Старажытныя грэкі казалі: «Добры настрой — палова перамогі». Давайце ўсміхнёмся адзін аднаму, і я вам жадаю сёння на ўроку атрымаць перамогу ў барацьбе за веды. Хачу адразу заручыцца вашай падтрымкай. Магу я на гэта разлічваць?! Тады плённай нам з вамі працы!

***2. Праверка дамашняга задания***

- Якое слова падкрэслілі? Растлумачце, чаму не прадкрэслілі слова *булькае*?

***3. Арфаграфічная хвілінка***

Работа ў парах. Злучыце пачатак і канцоўку прыказкі. Растлумачце, чаму так гавораць? Устаўце замест пропускаў патрэбную літару або знак. Растлумачце свой выбар.

|  |  |  |
| --- | --- | --- |
| Студзен\_ мяце — |  | і рак рыба. |
|  |  |
| У калодзеж вады не л\_юць, |  | ніхто не л\_е. |
|  |  |
| З пустога збана |  | і вораг не паб\_е. |
|  |  |
| На бязрыб\_і |  | а ў лес дроў не вязуц\_. |
|  |  |
| Смелага страх не возьме |  | ліпен\_ не зал\_е. |

***4. Хвілінка чыстапісання***

- Запішыце дату і радкі чыстапісання.





***5. Паведамленне тэмы і мэт урока***

- Сёння на ўроку мы працягнем працу над тэмай «Апост­раф (’) і раздзяляльны мяккі знак (ь)». Мы будзем вучыцца правільна пісаць словы з раздзяляльным мяккім знакам і апострафам, навучымся пераносіць словы з раздзяляльнымі знакамі, будзем вучыцца пісаць пад дыктоўку сказы, у якіх ёсць словы з раздзяляльным ь і апострафам.

***6. Першаснае ўспрыманне новай тэмы***

Работа па падручніку.

* Чытанне і адгадванне загадак. Вымаўленне слоў з прапушчанымі літарамі. Называнне літары або знака, якія трэба ўставіць у словы, тлумачэнне выбару напісання. Спісванне з устаўкай прапушчаных літар. (Практ. 266, с. 122–123)
* Чытанне і адгадванне загадкі. Тлумачэнне правапісу слоў з апострафам. Гука-літарны аналіз выдзеленага слова. Спісванне з каменціраваннем. Прыгадванне вучнямі правіл бяспечных паводзін з агнём. (Практ. 270, с. 125.)
* Падзел слоў з апострафам для пераносу вертыкальнай рыскай простым алоўкам. Якое правіла неабходна ўзгадаць і запомніць назаўсёды?

**Фізкультхвілінка для вачэй.**

*Сардэчка б’ецца: тук-тук-тук.*

*Раблю вачыма малы круг.*

*Яшчэ — тук-тук — і круг вялікі,*

*На зоркасць вочак усе разлікі.*

*Улева, управа, улева, управа:*

*Як вочкі бегаюць рухава!*

*Уверх, уніз, уверх, уніз*

*Выконвай наш любы капрыз.*

*Стамілася і прылягло:*

*Васьмёркі шлях яно прайшло.*

*Заплюшчы вочкі, не хітруй —*

*Удалеч позірк накіруй.*

***7. Засваенне новых ведаў***

* Пісьмо пад дыктоўку.

*Прыгожая птушка пер'ем, а чалавек вучэннем.*

*Сёння на вуліцы цёплае надвор'е.*

- Падзяліце слова з апострафам для пераносу.

* Вымаўленне слоў з прапушчанымі літарамі. Называнне літары або знака, якія трэба ўставіць у словы, тлумачэнне выбару напісання. Выбарачнае спісванне слоў з раздзяляльным ь. (Практ. 268, с. 123)

- Падзяліце словы на склады алоўкам вертыкальнай рыскай. Узаемаправерка.

***8. Кантроль і прымяненне ведаў на практыцы***

**Работа на картках**

1. Прачытайце. Што трэба ўставіць у словы на месцы пропускаў?

*Мадэл..ер, п..еса, пад..ём, брыл..янт, п..яўка, Дзям..ян.*

Запішыце словы ў два слупкі: у першы слупок з раздзяляльным мяккім знакам, у другі – з апострафам.

2. Дапоўніце сказы патрэбнымі словамі.

*З раніцы \_\_\_\_\_\_\_\_ дождж. Пасля дажджу \_\_\_\_\_\_\_\_\_ і \_\_\_\_\_\_\_\_\_\_\_\_ пайшлі ў грыбы. Яны назбіралі \_\_\_\_\_\_\_\_\_\_\_\_\_\_\_. Бабуля \_\_\_\_\_\_\_\_\_\_\_\_\_ зварыла суп.*

**Словы для даведкі**: Іл..я, шампін..ёнаў, Мар..яна, л..е, Лук..ян.

Растлумачце, што трэба ўставіць у словы замест пропускаў: раздзяляльны **ь** ці апостраф.

- З якімі цяжкасцямі сутыкнуліся?

***9. Этап інфармавання аб дамашнім заданні***

Практыкаванне 271, с. 125.

Выпісаць словы з апострафам ці раздзяляльным мяккім знакам.

***10. Падвядзенне вынікаў урока***

- Ёсць на свеце краіна Фанетыка. Жывуць у ёй Літары і Гукі. Аднойчы Гукі і Літары заспрачаліся. Галосныя даказвалі, што яны самыя галоўныя. Зычныя таксама даказвалі сваю знач- насць, вартасць. На Мяккі знак і Апостраф увогуле ніхто не звяртаў увагі. Лічылі, што яны нічога не значаць, што без іх можна абысціся. Пакрыўджаныя Апостраф і Мяккі знак пакінулі краіну Фанетыку.

- А як вы думаеце, якое значэнне ў мове належыць апострафу і мяккаму знаку? Ці трэба было ў краіне Фанетыцы крыўдзіць Мяккі знак і Апостраф? (Адказы вучняў.)

- Пра тое, наколькі важнае значэнне мае мяккі знак ў беларускім алфавіце, можна даведацца з верша Васіля Віткі «Азбука Васі Вясёлкіна»:

*Каню прысніўся страшны сон,*

*Што ён не конь, а кон.*

*Перапалохаўся, бядак:*

*Куды падзеўся мяккі знак?*

*Мне без яго жыцця няма...*

*Прыбег задоўга давідна*

*Да нас буланы госць:*

*Ці мяккі знак яшчэ ў вас ёсць?*

*Яму сказаў Вясёлкін так:*

*Вось, калі ласка, мяккі знак.*

*Яго сабе ты забірай,*

*Бяжы і весела гуляй.*

*І так быў рады, небарак,*

*Што зноў знайшоў свой мяккі знак.*

- Назавіце адрозненне ў напісанні раздзяляльнага мяккага знака і апострафа.

- Што параілі б вы вучням іншых класаў: вывучаць правапіс апострафа, мяккага знака і раздзяляльнага мяккага знака ці прапусціць вывучэнне гэтых тэм?

***11. Рэфлексія***

Закончыце фразу:

*Я магу пахваліць сябе за...*

*Я не вельмі задаволены сабой, таму што*...

Ацэньванне настаўнікам